cyanic-selkie/wikianc huggingface dataset:
Ruxton
Ettereffekt
Med en total produksjon av 96 kjøretøy er Ruxton anerkjent som en Klassisk Bil av Classic Car Club of America.
Alistair Bond
Alistair Bond (født 16. august 1989) er en newzealandsk roer.
Han representerte New Zealand under Sommer-OL 2016 i Rio de Janeiro, der han ble nummer 5 i firer, lettvekt.
Twenty-Five Twenty-One
Serien ble en kommersiell hit og ble en av de høyest rangerte koreanske dramaene i kabel-TV-historien.
Anmeldelse og rangering
Pierce Conran uttalte i sin anmeldelse for South China Morning Post at showet hadde «et tiltalende tema, en historie som er godt fortalt, flott skuespill og smart iscenesettelse og redigering». Rhian Daly fra  NME  beskrev dramaet som «et nostalgisk dykk inn i ungdomsminnene og verdien av drømmer».
Kuppforsøket i Niger 2021
Kuppforsøket i Niger 2021 var et forsøk på statskupp i Niger 31. mars 2021.
Five Nights at Freddy’s
Handling
Spillscenen er den fiktive pizzarestauranten «Freddy Fazbear's Pizza». Spilleren er en nattlig sikkerhetsvakt som skal forsvare seg mot dyrefigurer som er besatt av åndene til barn som ble drept, som man kan følge med på overvåkningskameraer. I spillet er det fem roboter: Freddy, Bonnie, Chica, Foxy og Golden Freddy.
Five Nights at Freddy's 3
I mars 2015 kom det tredje spillet ut. Det tar sted 30 år etter de forrige spillene, og Freddy Fazbears Pizza er nå blitt et spøkelseshus drevet av de nye eierne. I dette spillet er det bare en ekte robot, og seks fantomroboter.
Unionsborgerskap
Unionsborgerskapets innhold er fastlagt i traktaten om den europeiske unions virkemåte (artikkel 18) og Den europeiske unions pakt om grunnleggende rettigheter (kapittel V). Unionsborgerskapet gir rett til å bosette seg hvor som helst i EU og å stemme ved valg til Europaparlamentet og ved kommunevalg. Unionsborgerne kan kontakte EUs institusjoner og andre organer direkte, og har rett til å motta svar på et av de offisielle språkene i EU. Unionsborgere som befinner seg utenfor EU har rett til konsulær beskyttelse fra et annet medlemslands ambassade eller konsulat dersom ens eget land ikke har egen representasjon der.
Oppdal sovjetiske krigsgravplass
Fangeleiren ble bygd i 1941 på Furuly, omtrent der hvor gressbanen ligger i dag. Stedet kalles Russergrava lokalt i Oppdal.
USA-mesterskapet i friidrett innendørs 2014
Mesterskapet var også uttak til VM i friidrett innendørs 2014 i Sopot i Polen i mars, der hvert land kan melde på inntil tre utøvere, hvorav to kan delta. Regjerende mestere eller Diamond League-vinnere er automatisk kvalifisert til VM innendørs, og kan delta i tillegg til de to (tre) som kvalifiserer seg i nasjonale mesterskap.
Kvinnenes 3000 meter var den øvelsen som tiltrakk seg mest oppmerksomhet. Gabe Grunewald, som tidligere hadde kreft, vant løpet med over to sekunder, og vant sin første nasjonale tittel. Grunewald og Jordan Hasay (som endte på 4.-plass) hadde et sammenstøt i siste runde, som dommerne ikke gjorde noe med. Dette ble påklaget av Alberto Salazar, treneren til Hasay og Shannon Rowbury som kom på 2.-plass, men denne klagen ble også avslått av banedommeren. Dette avslaget ble igjen anket, men anken ble ikke tatt til følge. Noen timer etter løpet ble Grunewald likevel diskvalifisert, noe som strider mot USATFs regelverk, og dette førte til kritikk fra utøvere, trenere, journalister og i sosiale medier. To dager etter løpet snakket USA Track and Fields direktør Max Siegel med de involverte partene, og Hasay trakk klagen sin, slik at Gabe Grunewald ble igjen utropt til vinner av løpet.
Stefanos Douskos
Stefanos Ntouskos (født 29. mars 1997) er en gresk roer.
Takeo Fukuda
I 1952 ble Fukuda valgt inn i Representantenes hus som representant for distriktet Gunma. Han ble valgt til partisekretær i 1957 og tjenestegjorde som minister for landbruk, skogbruk og fiskeri (1959–1969), finansminister (1969–1971) og utenriksminister (1971–73), og han var direktør for det økonomiske planleggingsbyrået (1974–1976). Han var kandidat til å bli statsminister i 1972, men han tapte valget til fordel for Kakuei Tanaka.
Snurre Sprett og vennene hans
Snurre Sprett og vennene hans (tidligere kjent som Sprett! En Looney Tunes-serie) (engelsk: New Looney Tunes, opprinnelig kalt Wabbit: A Looney Tunes Production i USA og Bugs! noen steder under 1 sesong) er en amerikansk animert komiserie fra 2015, produsert av Warner Bros. Animation.
Handling
Serien følger i veldig stor grad samme handling som de originale Looney Tunes-kortfilmene.
Hamarkameratene i 2023
Tabellen
{|
Omostropus
Omostropus er en slekt av billene i delgruppen (underfamilien) markløpere (Harpalinae) i familiegruppen løpebiller.
Spyridon Giannaros
Spyridon Giannaros (født 12. mai 1992) er en gresk roer.
Skårdal
Etter 1658
Etter Båhuslens innlemmelse i Sverige 1658 forble Skårdal og nordre Surte i Göteborgs och Bohus län. Den gamle riksgrensen ble beholdt som lensgrense helt til 1888, da endelig Skårdal ble overført til Älvsborgs län. Dette er således det eneste området som har tilhørt Norge som har tilhørt dette lenet. Siden 1998 inngår begge lenene i Västra Götalands län.
Barmen naturreservat
Barmen naturreservat omfatter skogområdene rundet fjelltoppen Jonsknuten i Kongsberg kommune. Reservatet ble opprettet i 2005 og dekker 15,5 km². Formålet er å bevare et område som er lite påvirket av nyere inngrep, men her er også områder som er preget av tidligere tiders gruvedrift. Det er overvekt av fattige vegetasjonstyper, men også innslag av artsrik karplanteflora.
Slørtåken
Estimat går ut på at supernovaeksplosjonen som skapte Slørtåken skjedde for 10 til 20,000 år siden, og da var den synlig som en ekstrastjerne på dagtid (1,500 år etter at det skjedde). Restene fra denne eksplosjonen ekspanderer utover med en fart på 600,000 kilometer i timen og kolliderer med omgivelsene. Energien som da blir frigjort får gass til å gløde, og dette kan ses som Slørtåken.
EM i fekting 1991
EM i fekting 1991 (europamesterskapet i fekting) ble arrangert i Wien i Østerrike i 1991.
Grønmoveien (Oslo)
Grønmoveien (1-15; ingen partallsadresser) er en vei på Klemetsrud i bydel Søndre Nordstrand i Oslo. Den går fra Enebakkveien mot Grønmo gjenbruksstasjon. Navnet er etter plassen Grønmo (gnr./bnr. 171/5), som lå ved Sørliveien.
Adelir Antônio de Carli
Søket
Resultatet av det brasilianske luftvåpens søk i tre døgn og den brasilianske flåtes, som ble avblåst 29. april, samt søk med et privat fly og med fiskebåter, var kun funn av enkelte ballongstykker utenfor kysten og intet annet.
Jørginus Stavrum
Som ung dro han til sjøs i jektefarten, først som matros og etterhvert som jektskipper i fraktefart mellom Bergen og Vadsø. Han ovetok hjemgården etter faren da han var i 30-årsalderen, og drev den til han tok føderåd i 1910.
Davis-cupen 2019
Davis-cupen 2019 var den 108. utgaven av tennisturneringen mellom landslag, som var del av ATP-touren 2019 uten at det blir gitt ut poeng. Turneringsformatet var nytt etter en omfattende omorganisering før årets utgave.
Davis-cupfinalene ble avholdt i Caja Magica i Madrid i Spania fra 18. til 24. november 2019, mens de øvrige lagene spilte kamper i geografisk- og ranking-inndelte grupper.
Lysende materie
Lysende materie er et betegnelse innen astrofysikk som viser til materie som ikke er mørk materie eller mørk energi, og er derfor en samlebetegnelse for materier som lyser, enten ved at den absorberer og reflekterer lys eller er selvlysende.
Månedag
En månedag er den tiden det tar månen å rotere én hel runde rundt sin egen akse med hensyn til solen. Samtidig er det også tiden det tar månen å fullføre én runde rundt jorden og komme tilbake i samme fase, altså tiden det tar fra en nymåne til neste nymåne.
Kvensk språkpris
Kvensk språkpris (kvensk: Kieliraajin kielipalkinto) er en språkpris som deles ut hvert andre år av Språkrådet. Prisen deles ut for å fremme, utvikle og bevare det kvenske språket, og består av en pengesum og et diplom. Kvensk språkpris ble delt ut for første gang i 2017.
Yamagata Aritomo
Bakgrunn
Yamagata var født i en lavere rangert samuraifamilie fra Hagi, som var hovedstad for føydaldomenet Chōshū (som tilsvarte omtrent det senere prefekturet Yamaguchi). Han gikk på Shokasonjuku, en privatskole drevet av Yoshida Shōin. Der var han aktiv i den fremvoksende undergrunnsbevegelse som ville styrte Tokugawashogunatet.
Peter Schmid
Peter Schmid (født 26. juli 1898, død ukjent) var en sveitsisk skihopper, langrennsløper og kombinertløper.
Harry Lien
Harry Lien (født 1. januar 1901, død 19. september 1978) var en norskfødt amerikansk skihopper.
Liste over kulturminner i Vestby
ID-nummer består av et lenket tall som går direkte til det aktuelle kulturminnet i Kulturminnesøk.
Afrikamesterskapet i fotball 2017 Gruppe C
Elfenbenskysten - Den demokratiske republikken Kongo
Daniel Bennett (Sør-Afrika)
Marokko - Togo
Hoveddommer:
Togo - Den demokratiske republikken Kongo
Junior Kabananga
Valderhaugfjorden
Valderhaugfjorden er en fjord i Ålesund og Giske kommuner i Møre og Romsdal. Kommunegrensa følger fjorden. Fjorden ligger mellom øyene Godøya i vest, Havsteinen og Valderøya i nord, og Heissa, Aspøy og vestre delen av Nørvøya i sør og grenser til selve byen Ålesund. Fjorden er rundt seks kilometer lang og to kilometer bred.
Hanna Jæger Jensen
Hanna Jæger Jensen (1864-1925) var en norsk lege, lærer og lokalpolitiker. Hun var en av landets første kvinnelige leger.
Katsura Tarō
Liv og virke
Katsura ble tildelt et storkors av Order of St. Michael og St. George av kong Edward av Storbritannia. Den 1. april 1906 ble han tildelt storbånd av Krysantemumsordenen.
Salomon av Bretagne
Konge av Bretagne
Salomon presset på med utviklingen av en egen bretonsk kirkelig størrelse, og fra pave Nikolaus I, som også anerkjente ham som konge, oppnådde han dannelsen av et erkebispedømme i Dol som markerte den bretonske kirkes egen gang. Han forsvarte landet mot normanniske plyndringstokter, og støttet Karl den skallede side da vikingene beleiret Angers i 873.
Død
Bretagnes politiske stabilitet brøt sammen ved mordet på Salomon i juni 874. Han ble drept av sin svigersønn, grev Pascweten av Vannes, og av grev Gurvant av Rennes, som deretter begynte å kjempe mot hverandre og dermed åpnet landet for normannernes plyndringsangrep.
Sandra Whittaker
Sandra Whittaker (født 29. januar 1963) er en britisk tidligere friidrettsutøver som spesialiserte seg i sprintløp.
Firehjulssykkel
Den moderne firehjulssykkelen
I den første halvdelen av 1900-tallet ble firehjulssykkelen hentet fram på nytt med den franske Velocar som kunne være toseteres pedaldrevne kjøretøyer for veikjøring der man delte den samme veien som motorbilen. Økonomiske trangstid, krigstilstander og behov for billig transport fulgt dermed til et marked for firehjulssykler i Frankrike og andre land fram til 1940-tallet. Etter hvert som rimelige og praktiske bensin- og dieseldrevne biler overtok i etterkrigstiden ble firehjulingen redusert til sightseeing og turistkjøring for kortvarig sykling i historiske og naturskjønne omgivelser. I begynnelsen på det tjuende århundret var firehjulingen lite annet enn et transportnisje for turistutleie, sykkeltaxi, turkjøring i områder med bilforbud og distribusjonsfrakt.
Sykkeltaxi
De fleste kjente sykkeltaxier er trehjulssykler, men det finnes også firehjulssykler for taxitjeneste. I likhet med turistsyklene er de firehjulede sykkeltaxiene mulig å finne omkring turistattraksjoner og bilfrie områder som bysentre hvor det var innført forbud mot bilbruk og parker. Profesjonelle syklister vil mot betaling frakte opptil fire til seks passasjerer som kan få solbeskyttelse til tross for restriksjonsfrie utsikt mot omgivelser man drar gjennom.
Njål S. Føsker
Njål Slettemark Føsker (født 21. november 1969) er en norsk lokalpolitiker for Arbeiderpartiet. Han var i perioden 2011–15 medlem av fylkestinget i Hedmark og av kommunestyret i Nord-Odal.
Tunhovd
Stedet ligger i nærhet av Pålsbufjorden og Tunhovd damanlegg. Tunhovdfjorden er en del av Numedalsvassdraget.
Eirik Søfteland
Eirik Søfteland (født 1988) er en norsk sanger, musiker, låtskriver og trommeslager fra Bergen. Søfteland har deltatt i diverse dans og musikkprogrammer på TV.
Janet Burke
Hun representerte landet sitt under Sommer-OL 1984 i Los Angeles, der hun ble utslått i de innledende rundene på 200 meter.
Sammy Cahn
Blant hans mest kjente sanger er «Let It Snow! Let It Snow! Let It Snow!», skrevet sammen med Jule Styne i 1945.
Tidlig liv
Something I called 'Shake Your Head from Side to Side.»
«For anybody who'd have us — at whatever price. They did not make much money, but they did work with up-and-comers Milton Berle, Danny Kaye, Phil Silvers, and Bob Hope.»
Venner
Cahn ble innvalgt i Songwriters Hall of Fame i 1972. Han tok senere over presidentskapet av organisasjonen fra Johnny Mercer da Mercer ble syk. .
Personlig liv
Cahn døde 15. januar 1993, 79 år gammel i Los Angeles, California. Han ble begravet i Westwood Village Memorial Park Cemetery.
Bjorn van den Ende
Han representerte Nederland under Sommer-OL 2016 i Rio de Janeiro, der han kom til B-finalen i firer, lettvekt.
Basilique Sainte-Jeanne-d’Arc de Paris
Viet til Jeanne d'Arc
I starten av første verdenskrig, nærmere bestemt den 6. september 1914, holdt abbed Margand en messe i Saint-Denys de la Chapelle der han tok til orde for å avlegge et løfte om å reise en basilika til Jeanne d'Arcs ære dersom Paris ble spart for angrep fra de tyske styrkene. Den samme dagen ble den tyske framrykningen slått tilbake – dette var innledningen til slaget ved Marne. Kardinal Amette, som var erkebiskop av Paris, avla løftet om å bygge basilikaen under en storslagen messe som ble avholdte 13. september 1914 i nærvær av tredve tusen troende på plassen foran Notre-Dame. I 1919 ble løftet avlagt på nytt, og den 1. desember 1922 fremmet abbed Georges Derroitte, som da var sogneprest i Saint-Denys de la Chapelle, en anmodning til kardinal Dubois om at basilikaen måtte bli reist i Derroittes sogn, ettersom det var der Jeanne d'Arc holdt bønnevake før slaget i 1429.
Wilhelm Dietrichson
Wilhelm Sigvard Hjorth Dietrichson (født 30. juli 1880 i Kristiania, død 4. august 1949 i Ski) var en norsk gårdbruker, organisasjonsmann og politiker (B).
Etter perioden på Stortinget grunnla Dietrichson Follo landbruksskole i 1922. Her var han bestyrer frem til sin død i 1949.
VM i strandhåndball 2014
Verdensmesterskapet i strandhåndball 2014 var det sjette Verdensmesterskapet i strandhåndball som ble arranger. Mesterskapet ble arrangert i Recife i Brasil fra 22. til 27. juli 2014.
Mark Aldred
Mark Aldred (født 18. april 1987) er en britisk roer.
Han representerte Storbritannia under Sommer-OL 2016 i Rio de Janeiro, der han kom til B-finalen i firer, lettvekt.
Kleinwort Benson
I dag fokuserer Kleinwort Benson på privat bankvirksomhet og har et omfattende utvalg av tjenester for formuende privatpersoner og bedriftskunder, administrering av likvide midler, inkludert avsetning til fonds og driver rådgivningsvirksomhet.
Historie
I 1947 gikk Robert Benson og Co. sammen med Lonsdale Investering Trust og dannet Robert Benson, Lonsdale og Co. Dette doblet bankens kapitalbase og gjorde det mulig å delta i større avtaler. Familien Bensons interesse i gruppen ble redusert til 27 %; Lonsdale-familien eide 63 %, men operative kontroll av banken forble  hos Rex Benson.
I juni 2016 kjøpte Société Générale Kleinwort Benson.
EM i fekting 2000
EM i fekting 2000 (europamesterskapet i fekting) ble arrangert på Madeira i Portugal i 2000.
Regierungsbezirke i Preussen
Regierungsbezirke i Preussen er en liste over samtlige Regierungsbezirke som eksisterte i kongedømmet Preussen (1701–1918) og senere i Fristaten Preussen (1918–1947). I denne listen er disse forvaltningsenhetene sortert alfabetisk, uavhengig av hvilken prøyssisk provins de tilhørte og når de ble opprettet.
Anne Simonsen
Simonsen er utdannet ved Universitetet i Oslo (UiO) og avsluttet med ph.d. i 1996. Hun ble i 2009 ansatt som førsteamanuensis ved UiO, fra 2012 har hun hatt tittelen som professor. I forskningssammenheng har hun fordypet seg i autofagi.
For en tegnefilm!
Historie
Her hadde mange Cartoon Network-serier sin første opptreden før de senere ble plukket opp og fikk serier.
Cartoon Network seriene som begynte her er:
Vikanbukta fuglefredningsområde
Vikanbukta ligger mellom Stjørdal havn i øst og Kleivan i vest. Ved fjære sjø avdekkes en 100-200 meter bred mudder-/sandfjære langs den om lag 2000 meter lange strandlinja. Størst verdi har området som rasteplass for våtmarksfugler under trekket vår og høst.
Membranpumpe
Det er tre hovedtyper membranpumper:
Sømna Idrettslag
Klubben har i dag aktiviteter i fotball, håndball, ski, friidrett, barneidrett og aerobic.
Eiker-dialekta
Som mange andre dialekter er den i ferd med å dø ut, fordi man slutter å bruke de spesielle dialekt-ordene.
Zhao Jingbin
Han representerte Kina under Sommer-OL 2016 i Rio de Janeiro, der han kom til B-finalen i firer, lettvekt.
Ytre tantraer
De ytre tantraer utgjør tre av ni inndelinger av buddhismen, som inngår i læren til Nyingma.
Kvalifikacija za Millstreet
Avstemningen
Dette var første og eneste gang EBU valgte en slik løsning. Et liknende konsept ble brukt til Eurovision Song Contest 1996, men da måtte alle landene gjennom en kvalifiseringsrunde. Unntaket var Norge, som var vertsnasjon i 1996. Kvalifiseringen ble heller ikke sendt på tv, i stedet vurderte hvert lands jury de andre bidragene fra forhåndsinnspilte bånd. I 2004 innførte EBU semifinale-systemet som fremdeles er i bruk i dag.
Kommentatorer
I tillegg sendte Kypros, Danmark og Portugal konkurransen.
Tobias Franzmann
Tobias Franzmann (født 8. desember 1990) er en tysk roer.
Go Harry
Go Harry er et musikkalbum med Torgeir & Kjendisene. Albumet ble utgitt i 2006.
Vinnan og Velvangen fuglefredningsområde
Området omfatter ca. 3 km strandsone/fjæreområder, samt gruntvannsarealer inntil 1 km fra strandlinjen. Det tilgrensende landareal består hovedsakelig av jordbrukslandskap. Man har sett 134 ulike arter ved her, og Vinge-Velvang er antakelig fjordens viktigste enkeltlokalitet for ærfugl, sjøorre og havelle.
Gustav Richert
Sammen med Heinrich Himmler stod Richert for utbyggingen av Lebensborn-prosjektet i Norge. Han var kjent som en brutal mann, og fungerte også en periode som Terbovens stedfortreder.
Emil og grisungen
Handling
Dagen etter auksjonen gjør Emil tre forsøk å dra ut en tann på Lina, som får kraftig tannverk etter auksjonen hvor hun ble bedt på alt for mye karameller av bonden fra Kråkstorp. Senere later han som at Ida er syk i tyfus gjennom å male henne blå i ansiktet før kirkekaffet i Katthult, der prosten finner gamle brev fra esken Emil kjøpte til Ida, og sir at et brev har et mye sjeldsynt frimerke han søkt etter i ti år, og beder Emil 40 (svenske) kroner for å få kjøpe det til sin frimerkesamling.
Barnabé Delarze
Han representerte Sveits under Sommer-OL 2016 i Rio de Janeiro, der han kom til B-finalen i dobbeltfirer.
Slaget om Cer
Slaget om Cer (serbisk: Церска битка, Cerska bitka; tysk: Schlacht von Cer; ungarsk: Ceri csata; Også kjent som slaget ved Jadar-elven (Јадарска битка, Jadarska bitka; Schlacht von Jadar; Jadar csata).) ble utkjempet mellom Østerrike-Ungarn og Serbia i august 1914 i den tidlige delen av Serbiafelttoget under første verdenskrig. Det ble utkjempet i området rundt fjellet Cer og en rekke omliggende landsbyer, så vel som byen Šabac.
25 (Adele-album)
Tema og produksjon
Artisten har sagt at albumet i stor grad ble inspirert av Madonnas studioalbum Ray of Light.
Randy Givens
Randy Givens (født 27. mars 1962) er en amerikansk tidligere friidrettsutøver som spesialiserte seg i sprintløp.
Józef Mirosław Życiński
Erkebiskop av Lublin
Han har blant annet skrevet flere hundre vitenskapelige publikasjoner på engelsk, tysk, italiensk, fransk, spansk, russisk, slovakisk og ungarsk. Han har undervist ved University of California, Berkeley, Catholic University of America i Washington DC, Australian Catholic University og University of Oxford. I 2006–2007 var han gjesteprofessor ved The Nanovic Institute for European Studies ved University of Notre Dame. Han var storkansler ved det katolske universitetet i Lublin. I tillegg var Józef Życiński medlem av det faste råd for den polske bispekonferanse og felleskommisjonen for bispekonferanse og Polens regjering. Han var medlem av Det pavelige kulturråd og rådgiver for Kongregasjonen for katolsk utdanning i Roma. Erkebiskop Życiński var blant annet medlem av European Academy of Sciences and Arts i Salzburg og utenlandsk medlem av Det russiske vitenskapsakademi. Han var æresdoktor fra Jordbruksuniversitetet i Lublin og Det jagiellonske universitet i Kraków.
Erkebiskop Życiński døde 10. februar 2011, antagelig som et resultat av et hjerteinfarkt han fikk på et hotell i Roma mens han deltok på et møte i Kongregasjonen for katolsk utdanning.
Episkopalgenealogi
Hans episkopalgenealogi er:
Bredegate
Historie
Bredegate hadde sitt utgangspunkt like øst for Domkirkegården, der hvor den nye bispeboligen i dag ligger ved Bispegata 1. Den gikk deretter i retning av nåværende plassering av Gerhard Schønings skole for så å fortsette mot nord i det nåværende gateløpet til Apotekerveita. Den krysset Casperveita og gikk deretter videre nordover vest for dagens Søndre gate og endte opp ved sjøen omtrent ved bryggene i Fjordgata.
Øvre Forsland kraftverk
Kraftverket eies av Helgelandskraft. Det har en meget stilfull utforming som har vunnet en arkitekturpris.
Norge, den nordlige arena
Slingsby besøkte Norge for første gang i 1872. Fjellklatringshistorikeren Jill Neate skrev i 1986 at «Slingsby var en av de ledende klatrerne i sin generasjon, han klatret i Storbritannia og Alpene, men han blir fremdeles ansett i Norge som norsk fjellklatrings far. Boken hans har beholdt sin plass som det klassiske, uunnværlige verket om regionen».
Dette er London
Dette er London var kallesignalet til radiosendinger fra den norske eksilregjeringen i London under mesteparten av annen verdenskrig. Dette var en avgjørende kontakt mellom den frie, allierte verden og det okkuperte Norge. Å inneha radioapparat ble etterhvert forbudt av okkupasjonsmakten, og de som ønsket å fortsette med Londonlytting gjorde dette med fare for eget liv og levnet.
Åpne meldinger
Eksempler på åpne meldinger:
Mahāyāna mahāparanirvāṇasūtraen
Mahāyāna mahāparinirvāṇasūtraen (kinesisk: 大般涅槃經, pinyin: dàbān nièpán jīng, koreansk: 대반니원경, hangul: dae ban ni won gyeong, japansk: だいはつねはんきょう, hepburn: Dainehan gyō, tibetansk: མྱང་འདས་ཀྱི་མདོ་), også kalt Nirvāṇasūtraen, er en hellig tekst innenfor mahāyāna-buddhismen. Den ble opprinnelig skrevet i buddhistisk hybridsanskrit og regnes som en av Tathāgatagarbhasūtraene. Den hadde sin opprinnelse i Andhra, India og ble utvidet i det femte århundre av den kinesiske oversetteren Dharmakṣema. Sūtraen forkynner Buddhanaturen som iboende i alle sanselige vesener, og hadde stor innflytelse på østasiatisk buddhisme.
Kinesisk
Det er bevart tre kinesiske oversettelser fra sanskrit i den kinesiske buddhistiske kanon. Kinesiske tekstkataloger nevner i tillegg to oversettelser som ikke er bevart. En variant av en oversettelse, er også blitt påvist.
Datering
I de neste lagene finnes blandede overgangsformer. I de to siste, finner man en fornyet anvendelse av klosterdisiplin, og et skifte til et stillesittende kenobitisk klosterliv. Shimoda knytter dette skiftet til en bekymring for Sanghas renhet, og en heftig kritikk av korrupsjon blant munkene. I dette laget begynner begrepet bodhisattva å bli brukt. Forbudet mot kjøtt kommer til syne, og kan relateres til en mer strikt klosterdisiplin. Vi finner diskusjoner omkring og de tre juveler, kritikk av śrāvakaene, referanse til sūtraen som en skrevet bok og læren om icchantika. De sistnevnte nevnes bare en gang i tidligere lag av teksten. Ifølge Suzuki blir den primære samādhi i dette laget av teksten å oppnå den evige natur til Tathāgata.
Steve Gerber
Av andre serier Gerber har jobbet med kan nevnes Foolkiller, Sludge, Exiles, Cybernary og Hard Time.
En runde til
En runde til er et musikkalbum med Torgeir & Kjendisene. Albumet ble utgitt den 18. november 2016. For albumet fikk bandet Spellemannprisen 2016 i kategorien Danseband.
Seiling under Sommer-OL 2020 – Kvalifisering
350 seilere vil kvalifisere seg i ti forskjellige øvelser.
Jean Davoust
Bakgrunn
Han begynte studiene ved presteseminaret Saint-Sulpice i Paris før han gikk inn i Det parisiske ytremisjonsselskap.
Apostolisk vikar, titulærbiskop
Han døde den 17. august 1789, etter å ha styrt misjonen i syv år. Han er gravlagt i kirken i Kedam.
Guillaume de Saint-Thierry
Biografi
Saint-Thierry var av adelig byrd. Han foretok sine studier ved benediktinerklosteret Saint Nicaise i Reims, sammen med sin bror Simon. Der kjente de begge seg kalt til å leve et religiøst liv, og de ble begge opphøyde til abbeder, Simon for Saint-Nicolas-aux-Bois i bispedømmet Laon, og Guillaume over Saint-Thierry i nærheten av Reims ir 1119.
Innen dette hadde Guillaume lært Bernhard av Clairvaux å kjenne og blitt hans nære betrodde, et vennskap som skulle vare livet ut. Hans høyeste ønske var å få bo med ham i Clairvaux, men Bernhard av Clairvaux motsatte seg dette og oppfordret ham i stedet til å utføre sin plikt å lede den forsamling som forsynet hadde utsett til ham. Etter at Guillaume hadde tjenestegjort ved benediktinernes første generalkapittel, i St-Medard nær Soissons i 1140, og avgått fem år tidligere som abbed, fikk han etter langvarig overtalelse trekke seg tilbake i cistercienserklosteret i Signy. Han våget ikke å vende seg til klosteret i Clairvaux i tilfelle Bernhard skulle nekte å godkjenne hans avgang som abbed. I Signy utsatte han seg for stor fysisk lidelse med strenge botsøvelser, og viet all ledig stund til bønn og studier.
Giampaolo Crepaldi
Giampaolo Crepaldi (født 29. september 1947 i Pettorazza Grimani i provinsen Rovigo i Italia) er biskop av Trieste.
Prest
I 1977 ble Giampaolo Crepaldi delegat for sosial pastoral omsorg i bispedømmet Adria-Rovigo og direktør for bispedømmesenteret for utdannelse og etterutdannelse. Fra 1985 til 1986 var han sogneprest i Cambio.
Biskop i kurien
I 2003 grunnla han det internasjonale senter «Cardinal Van Thuan» for studiet av Kirkens sosiallære, og ble selv dets president. Det var oppkalt etter den da nettopp avdøde vietnamesiske erkebiskop og kardinal François-Xavier Nguyên van Thuân (1928-2002). Crepaldi publiserte mange bøker om temaer knyttet til den katolske sosiallære.
Taekwondo under Sommer-OL 2008 – Kvinner 57 kg
Kvinnenes 57 kg-konkurranse i taekwondo under Sommer-OL 2008 i Beijing fant sted den 21. august 2008 på Beijing Science and Technology University Gymnasium.
Barbie (film)
Handlingsreferat
Den stereotypiske Barbie og andre dukker bor i Barbieland, et matriarkalsk samfunn med forskjellige varianter av Barbie-dukker og Ken-dukker. Det bor også forskjellige utgåtte modeller der, som blir behandlet som utstøtte på grunn av deres ukonvensjonelle egenskaper. Ken tilbringer dagene sine med å leke på stranden, og vurderer dette som yrket deres. Men Barbie-dukkene har prestisjetunge stillinger som leger, advokater eller politikere. Ken ønsker et nærmere forhold til Barbie. Men Barbie avviser ham til fordel for andre aktiviteter, og vennskap med andre kvinner. Men under en sosial sammenkomst blir Barbie plutselig rammet av bekymringer over sin egen dødelighet.
Barbiene manipulerer snart Ken-dukkene til å slåss seg imellom, noe som distraherer dem fra å innlemme mannlig overlegenhet i Barbielands grunnlov. Barbiene gjenvinner deretter kontrollen. Men etter å ha opplevd systemisk undertrykkelse for seg selv, bestemmer alle Barbiene seg for å rette opp i alle feilene i deres tidligere samfunn. De legger vekt på bedre behandling av Ken-dukkene, samt alle de gamle og utstøtte dukkene. Barbie og Ken ber hverandre om unnskyldning, og de erkjenner deres egne feil. Men Barbie er fremdeles usikker på hva som egentlig er hennes egen identitet.
Mateusz Biskup
Han representerte Polen under Sommer-OL 2016 i Rio de Janeiro, der han ble nummer 4 i dobbeltfirer.
Griniveien (Oslo)
I nr. 1 er både et sveitserhus og et forretningsbygg fra 1920-årene med mansardtak der det har vært en rekke forskjellige forretninger gjennom tidene. Ellers er bebyggelsen nær Røakrysset preget av forholdsvis nye bygg, hvorav mange næringsbygg. Nærmere Lysakerelva, som danner grense til Bærum, har veien villabebyggelse.
Lille Lord Fauntleroy (TV-serie)
Handling
Forholdene på slottet blir vanskeligere da en ukjent kvinne dukker opp og hevder at hennes sønn er den egentlige Lord Fauntleroy.
Amoeba 809
I likhet med Eden benyttet Amoeba en objektorientert modell for distribuert databehandling. Amoeba benyttet lettvektsprosesser og remote procedure call (RPC) for interprosesskommunikasjon.
Flexurebjerg
Flexurebjerg er et fjell på Hudson Land i det østlige Grønland, ca. 1600 km nordøst for hovedstaden Nuuk. Det ble navngitt under Lauge Kochs Treårskespeditionen av den svenske paleontologen Gunnar Säve-Söderbergh (1910–1948) etter fjellets form (Fleksurfjellet).
Menngagdé
Menngagdé er i seg selv inndelt i fire kategorier:
Carlon Blackman
Hun representerte landet sitt under Sommer-OL 1984 i Los Angeles, der hun ble utslått i de innledende rundene på 400 meter.
Jack Beaumont
Under Sommer-OL 2020 i Tokyo som ble arrangert i 2021, tok han sølv i dobbeltfirer.
Europavei 16 (Sogn og Fjordane)
Europavei 16 i Sogn og Fjordane går mellom den tidligere fylkesgrensa mot Hordaland i Nærøydalen, Aurland, og grensen mot Innlandet på Filefjell, Lærdal. Verdens lengste veitunnel, Lærdalstunnelen, er del av strekningen. E16 er 105 km i Sogn og Fjordane, herav 53,7 km i tunnel, og 59,2 hvis den planlagte tunnelen ved Tønjum bygges.
Historikk
Lærdalstunnelen åpnet i 2000 etter 5 års byggearbeid, tunnelen ga helårs fergefri forbindelse. Før 2000 gikk E16 med ferge mellom Revsnes og Gudvangen.
Samveldet av uavhengige staters herrelandslag i fotball
EM i fotball 1992
I juni 1992 startet EM i fotball 1992 i Sverige, hvor SUS spilte gruppespillkamper mot (1–1),  (0–0) og  (0–3). Troppen bestod av 20 spillere, hvorav 15 var fra Russland, tre var Ukraina, og to fra henholdsvis Georgia og Hviterussland. Etter Skottland-kampen var SUS ute av mesterskapet, og alle resultater og fremtidige kamper ble overført til det nystartede Russlands herrelandslag i fotball, som spilte sin første kamp i august 1992.
Peter Takaaki Hirayama
Prest
Etter sin ordinasjon virket Hirayama som universitetsprest i Fukuoka før han ble kapellan ved den katolske katedral i Fukuoka i august 1958. I 1960 ble han sendt til Frankrike for videre studier, hvor han oppnådde en mastergrad i religionsundervisning fra Institut Catholique de Paris i 1962. Etter hjemkomsten var Hirayama personlig sekretær for biskop Dominic Senyemon Fukahori av Fukuoka. Fra 1964 til 1967 var han sokneprest i Kokura. Fra 1967 var Hirayama sogneprest i Kumamoto.
Ernst Grünfeld
Åpningsteoretiske bidrag og spillestil
I Wien 1922 introduserte han Grünfeld-Indisk forsvar (1. d4 Sf6 2. c4 g6 3. Sc3 d5), og under en turnering i Teplice et halv år senere beseiret han Boris Kostić med denne varianten. Selv om Grünfeld selv ikke regnet åpningen som korrekt, og sjelden brukte den, er det flere av dagens kjente stormestre som med hell bruker Grünfeld-Indisk.
Grecken
Gecken er en innsjø nordvest i Nora kommune i Sverige. Ved oppdemming av Malen nedstrøms, flyter Grecken nå sammen med Malen og Lundsfjärden i Hällefors kommune, og disse tre regnes av myndighetene nå som én vannforekomst. Dette tjener som magasin for Kärvingeborn småkraftverk. Systemet har et nokså lite nedbørsfelt, og får tilførsel fra Brunshyttebäcken samt flere andre småelver og bekker.
I tillegg til ørret finnes abbor, gjedde, hork, krøkle, lagesild, lake og ørekyt. Og i området ved sjøen er det observert blant annet storlom, havørn og fiskeørn. Ut fra fiskeinteresser anses lokaliteten som nasjonalt særlig verdifull.
Friidrett under Paralympiske sommerleker 2016 – 100 meter menn T34
100 meter for menn i kategorien T34 ved Paralympiske sommerleker 2016 ble arrangert 11. til 12. september 2016, på Estádio Olímpico João Havelange.
Stephen Harding (abbed)
Abbed
Han ble også erklært som helgen.
Confessions of a Dangerous Mind
Handling
Stilt overfor flere ubehagelige sannheter om seg selv, begynner Barris å bli stadig mer ustabil. Etter nesten å ha fått et nervøst sammenbrudd på The Gong Show, stenger Barris seg inne på et hotell i New York City. Penny forsøker forgjeves å overbevise ham om å returnere til California, for å gifte seg med henne. Barris forlater endelig rommet sitt for å møte Patricia i Boston. Etter en kopp kaffe kollapser Barris, tilsynelatende forgiftet. Patricia avslører deretter at hun var den hemmelig muldvarpen. Men Barris hadde narret Patricia til å drikke fra den forgiftede koppen, og hun faller snart død om. Etter hennes død vender han hjem og begynner å skrive sin egen selvbiografi, som får navnet Confessions of a Dangerous Mind. Han bestemmer seg til slutt for å gifte seg med Penny.
Hermann Knoll
Han representerte Østerrike under Sommer-OL 1952 i Helsingfors, hvor laget hans ble nummer 7. Han deltok også i to vinter-OL som ishockeyspiller.
Cathy Rattray-Williams
Cathy Rattray-Williams (født 19. august 1963) er en jamaicansk tidligere friidrettsutøver som spesialiserte seg i sprintløp.
Hun representerte landet sitt under Sommer-OL 1984 i Los Angeles, der hun ble utslått i semifinalen på 400 meter.
Zhuhai spesielle økonomiske sone
Zhuhai spesielle økonomiske sone eller Zhuhai Special Economic Zone (kinesisk: 珠海经济特区), etablert 5. august 1980, er en av de fem første spesielle økonomiske soner etablert i Folkerepublikken Kina.
Kameleonen
Kameleonen (fra latin Chamaeleon) er et stjernebilde på den sørlige himmelhvelving.
Drunken Master
Den ble den nest mest innbringende filmen i Hongkong i 1978, bare forbigått av komedien The Contract. Den ble også meget populær i andre Øst-Asiatiske land, slik som Singapore, Malaysia, Japan og Sør-Korea (hvor den ble den mest sette filmen i 1979). Den oppnådde også en viss popularitet i deler av Europa, spesielt i Spania hvor den solgte over 800 000 billetter i 1980. Filmen bidro sterkt til Jackie Chans gjennombrudd i Asia.
Wilhelm Pfeffer
Akademiske karriere
Pfeffer studerte kjemi og farmasi ved Georg-August-Universität Göttingen, under blant annet professorene Friedrich Wöhler (1800-1882), William Eduard Weber (1804-1891) og Wilhelm Rudolph Fittig (1835-1910). Etterpå fortsatte han sin utdannelse ved universitetet i Marburg og Berlin. I Berlin studerte han under botenikkeren Alexander Braun (1805-1877) og var assistent til Natanael Pringsheim (1823-1894). Senere var han assistent for Julius von Sachs (1832-1897) i Würzburg,
Vitenskapelig arbeid
I løpet av sin tid i Leipzig, publiserte Pfeffer en artikkel om bruk av fotografi til å studere plantevekst. Han ønsket å forlenge de eksperimentene med kronofotografi som Étienne-Jules Marey (1830-1904) hadde gjort tidligere, ved å produsere en kortfilm som involverer stadier av plantevekst. Denne "filmen" ville bli tatt over en periode på flere uker med eksponeringer tatt med jevne mellomrom. Senere ble intervallfotografering en vanlig prosedyre.
David O’Leary
David O’Leary (født 2. mai 1958 i London i England) er en irsk fotballspiller og senere manager. Han er selv født i England, men ettersom hans far var født i Irland kunne han velge å representere det irske landslaget.
Tadeusz Adamski
Han representerte Polen under Sommer-OL 1952 i Helsingfors, hvor laget hans ble nummer 6.
Marc Vincent Trudeau
Marc Vincent Trudeau (født 20. mai 1957 i Hollywood i California) er en amerikansk prelat og katolsk hjelpebiskop i Los Angeles.
Titulærbiskop
Den 5. april 2018 utnevnte pave Frans ham til titulærbiskop av Tinis in Proconsulari og hjelpebiskop i Los Angeles. Erkebiskop José Horacio Gómez bispeviet ham den 7. juni samme år; de medkonsekrerende var kardinal Roger Michael Mahony, emeritert erkebiskop av Los Angeles, og Joseph Martin Sartoris, hjelpebiskop i Los Angeles.
Marita Payne
Marita Payne (født 7. oktober 1960) er en canadisk tidligere friidrettsutøver som spesialiserte seg i sprintløp.
Dagmar Rom
I 1950 ble Dagmar Rom dobbelt verdensmester under VM i Aspen ved å vinne slalåm og storslalåm. Samme år ble hun valgt til årets kvinnelige idrettsutøver i Østerrike.
Kaja Steen
Karen Christine «Kaja» Steen (født 16. oktober 1841 prestegården Bjørgan i Kvikne, død 18. november 1868 på Østre Toten) var en norsk kunstmaler.
Greuelpropaganda
Greuelpropaganda (skrekkpropaganda) er en form for politisk propaganda som har til hensikt å bekjempe motstandere med bevisste fabrikasjoner eller overdrivelser om forbrytelser de har begått. Det er et vanlig middel i psykologisk krigføring, og kan brukes i krig for å motivere sine egne væpnede styrker og befolkning, eller til å påvirke verdensopinionen.
Alejandro D. Aclan
Hjelpebiskop i Los Angeles
Pave Frans utnevnte Aclan til titulærbiskop av Rusicade og hjelpebiskop i erkebispedømmet Los Angeles den 5. mars 2019. Den 16. mai 2019 ble Aclan bispeviet i Our Lady of the Angels Cathedral i Los Angeles av erkebiskop José Horacio Gómez.
Christine Bakombo
Christine Bakombo (født 7. august 1962) er en kongolesisk tidligere friidrettsutøver som spesialiserte seg i mellomdistanseløp.
Hun representerte Zaire under Sommer-OL 1984 i Los Angeles, der hun ble utslått i de innledende rundene på 800 meter.
Niisatoa
Utbredelse
Arten er beskrevet fra Myanmar.
Anthony de Mello
Jesuitt
I 1952 ble han sendst til Spania for å studere filosofi i Barcelona. Han vendte tilbake til India tdor teologistudier ved De Nobili College i Pune.
Melun
Befolkningsutvikling
Antall innbyggere i kommunen Melun
British Eagle
Forgrening til utlandet
Den 26. juli 1957 dannet Eagle et utenlandsk datterselskap, Eagle Airways (Bermuda) for å forberede lanseringen av en transatlantisk rute mellom Bermuda og New York med Viscount 800 turboprop fly. Et år etter dets første transatlantiske rute ble selskapets Nord-Atlantiske rute utvidet til Montreal, Baltimore, Washington og Nassau.
Oppstart av lavkostruter i den vestlige halvkule
Eagle Airways (Bermuda) ble etablert for kommersielle ruter i mai 1958 mellom Bermuda og New York, og konkurrerte direkte med tre av verdens mektigste selskaper — BOAC, Pan Am og Eastern Air Lines. Andre regionale ruter i den vestlige halvkule fulgte. Stimulert av lave billettpriser vokste trafikken Nassau—Miami og Bermuda—JFK sektorer slik at det var mulig å opprettholde en fire ganger daglig Viscount lønnsom. Dette økte Eagle's, så vel som det generelle britiske markedet til å dele på disse rutene. Denne suksessen ga drivkraft for Eagle Airways (Bermuda) til å etablere ukentlige lavkostruter til London med en hel økonomiklasse DC-6C. Bruk av utenlandsk registrerte luftfartøy på London-ruten gjorde det mulig å omgå restriktive konsesjonsbestemmelser (inkludert de i den nye luftfartsloven i 1960) som bare omfattet britisk registrerte fly. Bermuda's status som en britisk koloni trengte ingen gjensidig godkjenning av utenlandske myndigheter. Eagle's nye direkte Bermuda—London ruter ble et billigere og raskere alternativ til BOAC's DC-7C som gikk via New York. Imidlertid krevde vilkårene i konsesjonen at Eagle måtte dele sine inntekter med BOAC.
Cunard Eagle Airways
I mars 1960 kjøpte Cunard Steamship Company en 60% eierandel for 30 millioner pund, noe som resulterte i en endring av navnet til Cunard Eagle Airways. Støtten fra denne nye aksjonær aktiverte Cunard Eagle til å bli det første britiske uavhengige flyselskapet til å drive ren jet passasjerfly, som førte til kjøp av to nye Boeing 707 passasjerfly til seks million pund. Denne ordren hadde blitt plassert (inkludert en opsjon på et tredje fly) i forventning om å få trafikkrettigheter for transatlantiske ruter. Flyselskapet fikk den første Bristol Britannia 5. april 1960 (på lease fra Cubana).
Norges Bondesamband
Overgangen fra Bondelag til Bondesamband gikk gradvis. Bondelagets formann Mellbye ble avsatt av tyskerne i mars 1941, og i et landsstyremøte senere på året ble NS-landbruksminister Thorstein Fretheim innsatt som ny formann. Det ble lagt planer for en tvangssammenslåing med Norsk Bonde- og Småbrukarlag, og det ble fra NS-ledelsen gjort klart at Bondelaget selv skulle gå i retning av å bli et Bondesamband. Gikk ikke Bondelagsledelsen med på dette skulle organisasjonen oppløses. Quisling forsøkte også tvinge landets fiskere inn i den nye sammenslutningen, men motstanden var så stor innad i Norges Fiskarlag at laget aldri ble nazifisert eller tvunget inn i Norges Bondesamband.
British Eagle
Integrering av Starways
Den 1. januar 1964 begynte British Eagle/Starways å operere Liverpool—Heathrow-ruten med tre daglige flyvninger i hver retning. To av disse var non-stop, ved med både Britannia og Viscount. En ekstra Viscount ble rutet via Chester. Samtidig fortsatte det tidligere Starways-samarbeided mellom Liverpool og Glasgow. De resterende Starways-ruter ble overtatt 1. april. Innen den tid bestod den felles Eagle/Starways flåten av 18 fly, 10 Britannias, fem Viscount og tre DC-6. Av disse var tre Viscounts stasjonert på Liverpool John Lennon lufthavn.
Forberedelser til jet operasjoner
På slutten av1965 plasserte British Eagle en ordre for to Boeing 707-320C. Flyene som skulle leveres i begynnelsen av 1967 var først og fremst ment for passasjer og frakt-charter til Det fjerne østen og Australia. For å unngå å betale 14% skatt til den britiske regjeringen som hadde innført for nye utenlandske fly for å beskytte konkurrerende Britiske modeller, trengte selskapet å overtale Board of Trade at det fantes intet tilsvarende britisk alternativ. Det var også nevnt styrets tidligere vedtak om å godkjenne BOAC's søknad om avkall toll på to nye Boeing 707-336Cs som en presedens. Til tross for å være tilbudt en blandet trafikkversjon av Super VC10 og i erkjennelsen av at flyets overlegne passasjerappell, favoriserte British Eagle 707-320C på grunn dens større kapasitet og rekkevidde. Dette gjorde 707 et mer attraktivt fly for den slags charter operasjoner uansett
Nye forretningsmuligheter
I tillegg til drift av den nye One-Eleven på rute og charter tilbød British Eagle også sine nye kortdistandejet til andre flyselskap på kontraktbasis. Disse ble i hovedsak leid ut med besetning (wet lease) til KLM, Scandinavian Airlines og Swissair var blant de mest fremtredende kunder i 1966. Årlig antall passasjerer hadde økt til 944 488 (opp fra 153 000 i 1963), mens overskuddet hadde nådd 585 000 pund
Flyet operert og flåte detaljer
Følgende flytyper dannet en del av flåten under Eagle ' s 20 års drift:
Saran (distrikt)
Demografi
Barn i alderen 0 til 6 år utgjorde 16,67 % i 2011 mot 19,92 % i 2001. Antallet jenter i den alderen per tusen gutter er 922 i 2011 mot 949 i 2001.
Iñaki Peña
Ignacio «Iñaki» Peña Sotorres (født 2. mars 1999) er en spansk fotballspiller som spiller for.
VM i vektløfting 1898
VM i vektløfting 1898 (verdensmesterskapet i vektløfting) ble arrangert i Wien i Østerrike i 1898.
Chor Pe Mor
Chor Pe Mor er en indisk film fra 1990, regissert av Kapil Kapoor.
Handling
I mellomtiden kommer Raja over noen stjålne kontanter som snart bringer ham i store problemer, og får vennen hans Anthony, drept.
Grace Bakari
Hun representerte landet sitt under Sommer-OL 1984 i Los Angeles, der hun ble utslått i de innledende rundene på 800 meter.
Anxhela Peristeri
Bakgrunn
I desember 2001 dukket hun for første gang opp i offentligheten i Albania, da hun deltok i den 40. utgaven av Festivali i Këngës med sangen «Vetëm ty të kam». I 2004 ga hun ut sitt første og hittil eneste album, Anxhela për ju. Hun har siden opptrådt på en rekke konserter, turneer og tv-programmer i Albania, blant andre Kënga Magjike, Çmimet Kult, Netët e Klipit og YFSF. I 2018 holdt hun konserten ''Reflektim. ''
Ole Hammerfjell Sæter
Rosenborg
Han undertegnet i januar 2021 en kontrakt med Rosenborg som utløper den 31. desember 2023.
Circuitry Man
Circuitry Man er en amerikansk film fra 1990, regissert av Steven Lovy.
Handling
Men Lori, en kvinnelig livvakt, stjeler en kasse med dette stoffet og flykter fra Los Angeles under jorden sammen med Danner, slik at de kan smugle varene til New York. Der planlegger de å møte Plughead, en farlig kriminell.
Xiamen spesielle økonomiske sone
Distriktene Haicang og Xinglin ble gjort til «Taiwan forretningsfolks investeringssoner» den 20. mai 1989, og Jimei ble opprettet i 1992. Her nyter utenlandsinvesteringer de samme begunstigelser som i sen spesielle økonomiske sonen.
AirCo DH.6
Airco DH 6 var et toseters britisk skolefly under første verdenskrig.
Friidrett under Paralympiske sommerleker 2016 – 100 meter menn T37
100 meter for menn i kategorien T37 ved Paralympiske sommerleker 2016 ble arrangert 10–11. september 2016, på Estádio Olímpico João Havelange.
Allastena
Levevis
Både larvene og de voksne (imago) er planteetere som lever på busker og trær.
Theodore Hook
Hook ble en levemann og herre på byen, og ikke minst en spøkefugl, best kjent for «Berners Street-spøken» i 1810 da han arrangerte for mange handelsmenn, og kjente figurer som Lord Mayor of London, guvernøren av Bank of England, formannen i Det britiske ostindiske kompani og hertugen av Gloucester, til å besøke fru Tottenham ved 54 Berners Street, kun for at han selv skulle vinne et veddemål om at han kunne omforme et hvilket som helst hus i London til det mest omtalte adresse i løpet av en uke.
Han giftet seg aldri, men bodde sammen med Mary Anne Doughty og hadde seks barn sammen med henne.
Hans-Jürgen Dollheiser
Han representerte Tyskland under Sommer-OL 1952 i Helsingfors, hvor laget hans ble nummer 5.
Diré
Diré er en by og kommune i kretsen Diré, i regionen Timbuktu i Mali. Diré er administrasjonssenter i kretsen. Ifølge folketellingen av 2009 hadde byen 22 365 innbyggere.
Desinformasjon
I større konflikter og kriger er desinformasjon en del av den psykologiske krigføringen. Alle sider blander fakta med mangelfulle eller feilaktige og misvisende opplysninger for å kontrollere fortellingene og øve innflytelse på motstandere og tilhengere. Falsk informasjon kan villede publikum, ordvalg og omskrivninger kan fordreie sannheten, mens avledninger og tåkelegging kan forstyrre oppmerksomheten og skape tvil og usikkerhet. Aktørene vil typisk overdrive egen framgang og motstandernes nederlag. Myndigheter og maktgrupper kan også begrense informasjonsstrømmen gjennom sensur av ytringer og nyhetskanaler. Alle vil anklage de andre for ikke å snakke sant.
De gærne har det godt (bok)
En karriere som Frosk
Fender Mustang
Humor (pause)
Van Falsk
'''Varsku her! Tullinger på farten!'''
Den magiske lykkesofaen i Drammen
Havnehagan (Oslo)
Navnet ble vedtatt i 1936. Veien har småhusbebyggelse.
Barry Town FC
Historie
Til tross for den sportslige suksessen, slet klubben med økonomien. Selv da klubben var på sitt aller beste, trakk de sjelden over 500 tilskuere på ligakampene. Det tok på å betale spillerne profflønninger og samtidig prøve å holde klubbens økonomi sunn.
Havnabakken (Oslo)
Havnabakken (5-43, 2-48) er en vei på Nordberg og Korsvolli bydel Nordre Aker i Oslo. Den går fra nordøstover fra Nordbergveien og slynger seg, avbrutt av Sognsvannsbanen ved Østhorn stasjon, oppover åsen til en rundkjøring ved Korsvoll skole. Før Sognsvannsbanen ble bygget om til metrostandard i 1993, var veien sammenhengende, men nå består den av to adskilte deler.
Jannicke Systad Jacobsen
Jacobsen har regissert flere dokumentar- og kortfilmer som ofte har en humoristisk tone. Filmen Få meg på, for faen! vant Amandaprisen 2012 for «Beste norske kinofilm».
Buharkent
Buharkent er en by og et distrikt i provinsen Aydın i Egeerregionen i Tyrkia. Den ligger 86 kilometer øst for byen Aydın, i retning mot Denizli.